
Gerència de Seguretat, Prevenció i Convivència
Servei de Prevenció, Extinció d’Incendis i Salvament


PLEC DE PRESCRIPCIONS TÈCNIQUES PER AL SUBMINISTRAMENT DE GUANTS DE RISC MECÀNICS PER AL PERSONAL DEL SPCPEIS

Expedient 20254083

1. Objecte

L’objecte del contracte és l’adquisició d’equips de protecció individual consistents en guants de risc mecànic per als bombers i bomberes del Servei de Protecció Civil, Prevenció i Extinció d’Incendis (SPCPEIS), amb la finalitat d’aportar protecció a les mans davant de possibles riscos mecànics en aquells escenaris en que sigui necessari. 
[bookmark: _GoBack]
Es preveu l’adquisició d’un total de 800 guants de risc mecànic.


2. Descripció 

El guant de risc mecànic és un EPI de categoria II destinat a la protecció de mans quan el bomber realitza feines amb risc de tall o punxades. No han de ser aptes per treballar en presència de foc o altes temperatures. 
 
Aquests guants al ser un EPI de protecció contra riscos mecànics, han de garantir una bona dexteritat i oferir molt bones prestacions de protecció contra talls, ja que s’utilitza en la manipulació d’eines manuals.   

Les característiques tècniques d’aquests EPIs es descriuen a l’apartat 3 d’aquest plec.


3. Característiques tècniques

Els equips de protecció individual de guant de risc mecànic a adquirir, han de complir les següents característiques segons norma UNE-EN 388:2016+A1:2018 de Guants de protecció vers riscos mecànics:

· Resistència a l’abrasió: mínim nivell 4 (>8.000 cicles)
· Resistència al tall per objectes afilats: nivell F (30 N)
· Resistència a l’esquinçament: mínim nivell 4 (>75N)
· Resistència al punxonament: mínim nivell 2 (60<n<100)
La confecció dels guants haurà de ser teixit tricotat de gènere de punt sense costures. El puny integrat ha de ser en gènere de punt canalé.
Les zones del palmell i els dits han d’estar recobertes amb una capa de poliuretà o polietilè en base d’aigua i nitril. 
4. Talles

Tots els articles han d’etiquetar-se segons el sistema europeu  i de conformitat amb les talles indicades a continuació. 
Les talles i mides dels articles han de coincidir el més possible amb les talles dels articles actuals en servei i, com a norma general s’ha de disposar del següent ventall de talles: 6, 7, 8, 9, 10 i 11.

5. Etiquetes i identificacions

Els articles han de dur una etiqueta especificant el nivell de protecció assolit segons la norma UNE-EN 388:2016+A1:2018, la talla, el marcatge CE, número de lot, fabricant i model, i la resta de informació obligatòria que ha de dur aquest EPI de categoria II segons el Reglament (UE) 2016/425. 

No s'admetran aquells articles que incorporin etiquetes visibles a l'exterior, logotips i/o marques identificadores de la marca del fabricant o distribuïdor, de dimensions superiors a 5 cm x 2 cm. 


6. Condicions de lliurament

Un cop adjudicat el contracte, els tècnics de la URM realitzaran la corresponent comanda a través del correu electrònic que hagi facilitat l’empresa adjudicatària a aquest efecte.

La comanda inclourà les unitats i talles.

A partir de la data de recepció d’aquesta comanda, l’empresa adjudicatària haurà de lliurar el material indicat en un termini màxim de 4 mesos.

El nombre total d’unitats lliurades comportarà, com a màxim, l’import total del pressupost.

El material haurà de lliurar-se en caixes de cartró agrupades per talles, indicant-se al seu exterior i en lloc visible, model de guant, talla i unitats que inclou. També inclouran un full informatiu amb les instruccions d’ús i manteniment.

El material haurà de lliurar-se al magatzem central de l’SPCPEIS, ubicat al Passeig Josep Carner, núm. 48-56, 08038 de Barcelona. 

El cost del transport anirà a càrrec de l’empresa adjudicatària. 
 
7. Obligacions de l’Ajuntament 

El SPCPEIS posarà a disposició del proveïdor un o diversos tècnics de contacte (Antonio Cabeza acabeza@bcn.cat), per aclarir qualsevol dubte relacionat amb el contracte.






	2 / 2
image1.jpeg
Ajuntament
de Barcelona




